Aisha Lemu

Aisha Bridget Lemu  Shahararriyar marubuciyar litattafan addinin Musulunci ce haifaffiyar Birtaniya Kuma  mazauniyar birnin Minna a tarayyar Najeriya.

Tarihin ta
An haifi marigayiya Bridget Aisha a garin Poole na yankin Dorset na ƙasar Ingila a shekara ta 1940. "The American Muslim (TAM)". theamericanmuslim.org. Retrieved 30 October 2017.Kumar ta karɓi addinin Musulunci a shekara ta 1961, ta rasu a garin minna na jahar Neja ranar 5 ga Janairu na shekara ta 2019."'Education Should Be Priority of All Muslim Women' – Aisha Lemu". Africa News Service. 21 January 2007. Archived from the original on 4 January 2014. Retrieved 5 October 2023.

Tana da shekara 13 da haihuwa sai ta fara tunanin sauya addininta, inda ta fara da duba addinan Hindu da na Bhudda amma basu gamsar da ita ba.

Karatu
Ta yi karatun jami'a a makarantar koyon al'adu da harsunan ƙasar Sin da na Afirka a jam'iar Landan (SOAS), inda ta karanta tarihi da al'adu da kuma harshen kasar Sin.

A jami'ar ne kuma ta fara haduwa da dalibai Musulmai waɗanda suka riƙa ba ta litattafan addinin Musulunci, kuma ba da daewa ba sai ta musulunta a shekara ta 1961, a lokacin tana shekararta ta farko a jami'a. A lokacin ne ta bayar da gudunmawarta wajen kafa kungiyar dalibai Musulmai na makarantar ta SOAS a jami'ar Landan, kuma ita ce sakatariyar ƙungiyar ta farko.

Bayan ta kammala karatun digiri na farko a jami'ar Landan, sai Aisha Lemu ta koma domin karatun babban digiri a kan harshen Ingilishi, kuma a lokacin ne ta fara ganin Sheikh Ahmed Lemu, wanda shi kuma ya isa Landan ne domin karo ilimi a jam'iar ta Landan.

Bayan kammala digirinta na biyu sai ta koma Kano a shekara ta 1966, inda ta fara koyarwa a makarantar nazarin Larabci, a lokacin shi Sheikh Ahmed Lemu ke shugabancin makarantar. Ta tafi Sokoto domin kama aiki a matsayin shugabar makarantar mata ta gwamnati.

Daga baya ta koma jihar Neja bayan da aka kirkiri jihar daga cikin jihar Arewa maso yamma ta da a shekara ta 1976, kuma ta zama shugabar makarantar horar da malamai mata ta Minna har 1978.

Gidauniya
Ita da maigidanta sun kafa Gidauniyar Ilimin Islama (IET), kuma ta kafa babbar ƙungiyar mata Musulmi ta Najeriya (FOMWAN) a shekara ta 1985.

Iyali
An ɗaura mata aure da Ahmed Lemu a watan Afrilun shekara ta 1968, inda Aisha ta kasance matarsa ta biyu. 

Litattafanta

Rasuwa
Ta rasu a garin minna na jahar Neja ranar 5 ga watan janairun, shekara ta 2019.

Manazarta

Category:Mutanen Najeriya